[{"text_idx": "#000008", "text": "Mae\u2019r strategaeth hefyd fel pe bai\u2019n anwybyddu\u2019r cysylltiad uniongyrchol sydd rhwng y ffurfiau yma o dlodi a thlodi plant. Pan mae rhieni yn brwydro a phroblemau megis tlodi ynni, tlodi digidol neu dlodi bwyd, mae eu plant hefyd wrth reswm yn byw mewn tlodi. Mae\u2019r ffurfiau hyn o dlodi yn gallu cyfyngu cyfleoedd plant ac effeithio eu llesiant mewn ffordd negyddol, ac felly hanfodol yw ceisio ymdrin a\u0302 hwy yn y strategaeth."}, {"text_idx": "#000009", "text": "Effaith tlodi ar ddatblygiad plant"}, {"text_idx": "#000010", "text": "Mae ymchwil wedi dangos fod tlodi a pherthynas agos iawn i iechyd gwaeth ymysg plant ac yn gallu amharu ar eu datblygiad. Mae diffyg ysgogi, iselder mamol a diffyg maeth yn gallu effeithio ar ddatblygiad yr ymennydd ac arwain at ganolbwyntio a gallu gwybyddol gwaeth yn hwyrach mewn bywyd. Mae mynd i\u2019r afael a\u2019r ffurfiau hyn o dlodi felly nid yn unig yn fater o sicrhau cyfiawnder economaidd ond hefyd yn gam hanfodol tuag at ddatblygiad iach ein plant ac i sicrhau eu bod yn gweld llwyddiant yn y dyfodol."}]